Jhb-burgemeester bedank dalk oor ZilleHerman Mashaba, burgemeester van Johannesburg. (Foto: ANA) Herman Mashaba, Stad Johannesburg se burgemeester, sal Maandag ŉ perskonferensie hou ná Helen Zille die afgelope naweek as voorsitter van die Demokratiese Alliansie se federale raad aangewys is. Zille vervang veteraan raadsvoorsitter James Selfe, wat uit die amp getree het ná hy sy bedanking aangekondig na die algemene verkiesing op 8 Mei 2019. Naweekberigte dui daarop dat Mashaba na verwagting sy uittrede gaan aankondig nadat hy aan die DA-binnekring gesê het hy sal bedank as Zille as voorsitter van die federale raad aangewys word. Mashaba werk nou saam met die Ekonomiese Vryheidsvegters (EFF) in die raadskamer. Die rooi barette stem op ŉ kwessiebasis. Die DA-burgemeester het in Augustus nog ŉ mosie van wantroue oorleef ná die ANC onverwags die mosie teen hom teruggetrek het.